	Tárgy neve: 
Környezetanalitika és kémiai analízis 
 
	NEPTUN-kód: 
RKXKA1HBNF 
RKXKA1HBLF  
	Óraszám: ea+gy+lb 
2+0+3 
8+0+12  
	Kredit: 5 
Köv.: v 
               

	Tantárgyfelelős: 
Dr. Ágoston Csaba  
	Beosztás:  
egyetemi docens  
	Előkövetelmény:  
RMXKE2KBNF, RKXFI1HBNF 
RMXKE2KBLF, RKXFI1HBLF  

	Ismeretanyag leírása

	
A tantárgy célja, hogy az emberi tevékenység következtében környezetbe kikerült toxikus szennyezőanyagok vizsgálati lehetőségeinek, analitikai módszereinek bemutatása. A környezetvédelmi analitika felhasználja az analitikai kémia és egyéb technikákat, hogy tanulmányozza a környezetünket. Az elsődleges cél megismertetni a különböző környezeti elemekből (légkör, felszín feletti és alatti víz és talaj) történő mintavétel lehetőségeit és ezáltal felmérni, hogy azok szennyezettek vagy sem szerves és szervetlen toxikus anyagokkal. A tantárgy ismerteti a környezetvédelmi analitika fizikai és kémiai alapjait, bemutatja a különböző validálási módszereket és kiemeli a standardizálás fontosságát. Megismerik a hallgatók a különböző mintavételi és minta előkészítési eljárásokat, áttekintik az atom és molekula spektroszkópiai eljárásokat és a legfontosabb elválasztás technikai módszereket.  A laboratóriumi gyakorlatok során az elméletben megismert módszereket alkalmazzák környezeti mintákra, a mintavételtől a minta előkészítésen át a megfelelő analitikai műszereket használva megmérik, hogy esetlegesen előfordulnak-e bennük szervetlen vagy szerves toxikus anyagok. 
    

	A tárgy részletes leírása, ütemezés

	Oktatási hét
	Előadások és gyakorlatok témakörei

	1.
	Általános bevezetés, balesetvédelem, laborszabályok, számítási gyakorlat, Vizek lúgossága

	2.
	Minta-előkészítés, klasszikus analízisek, elektroanalitika, Kémiai oxigén igény, szilárd fázisú extrakció

	3.
	AAS, ICP, X ray, folyadék-folyadék extrakció, lángfotometria

	4.
	Kromatográfia

	5.
	Gázkromatográfia

	6.
	MS, minőségbiztosítás, validálás

	7.
	Pótlás, Zárthelyi dolgozat

	8.
	A kémiai analízis fontossága. Szennyeződések transzportfolyamatai a környezetben. Környezetvédelmi analitika fogalma, szakterületei, feladata. A környezetvédelmi célú analízis folyamata, főbb lépései. A legfontosabb teljesítményjellemzők (alsó méréshatár, mérési bizonytalanság). Követelmények az alkalmazott módszerekkel szemben, a határérték fogalma, típusai, gyakorlati alkalmazása. Dokumentálás. A mintavételi terv, a mintavételi jegyzőkönyv és a vizsgálati jegyzőkönyv formai és tartalmi követelményei.

	9.
	Minőségbiztosítás, akkreditálás, jogszabályi követelmények az alkalmazott módszerekkel szemben. A módszerek csoportosítása (szabványok, szabványosítás, egyéb módszerek). Visszavezetettség nemzetközi etalonokra. A tanúsított anyagminta fogalma, alkalmazása. Validálás, verifikálás.

	10.
	Mintavételi szabályok. Minta előkészítések. A reprezantatív mintavétel problémája, a minták és mintavételek típusai. A mintavétel minőségbiztosítása. A helyszíni és laboratóriumi vizsgálatok. Speciális mintavételi problémák (időben gyorsan változó közeg).

	11.
	A talaj és felszín alatti víz mintavétele és vizsgálata. Jogszabályi követelmények, szervetlen és szerves kémiai vizsgálatok. Hulladékok mintavételének és vizsgálatának kérdései. Lerakással történő ártalmatlanítás, és SRF-ként történő hasznosítás speciális mintavételei és vizsgálatai. A kommunális hulladék mintavétele.

	12.
	Felszíni víz mintavétele és vizsgálata. A víz keretirányelv analitikai követelményei. A kis koncentrációban jelenlévő szerves szennyezők analitikai problémái. Szennyvizek mintavétele és vizsgálata. A minősített pontminta, az időarányos- és térfogatarányos átlagminta fogalma. Határértékek és értelmezésük. Technológiai és kibocsájtást ellenőrző vizsgálatok. A szennyvíz önellenőrzési terv. Ivóvíz közüzemi szolgáltatás mérései. Kút alapvizsgálatok, végponti ellenőrzés. Kémiai és biológiai paraméterek. Használati melegvíz hálózatok biológiai kockázatai, legionella baktérium mintavétele és vizsgálata.

	13.
	Levegőtisztaság-védelmi mérések. A környezeti levegő, a munkahelyi légtér és az emittált légszennyező anyagok mintavétele és vizsgálata. Határértékek, alkalmazásuk és értelmezésük. A gördülő átlag és a szmogriadó. Speciális problémák: A beltéri levegő minősége, a környezeti zavaró szag mérése. 

	14.
	Félév értékelése. Zárthelyi dolgozat.

	Félévközi követelmények

	Foglalkozásokon való részvétel:
Az előadások és a gyakorlatok lehetőség szerint személyes jelenléttel lesznek megtartva. Amennyivel a személyes jelenléttel történő oktatás nem lehetséges valós időben, teams programban zajlik az oktatás.  Ezeken a jelenlét kötelező. Ha a hiányzások meghaladják a Hallgatói követelményrendszer (továbbiakban: HKR) rögzített értékeket, a hallgató letiltást kap.
A hallgatóknak a félévközi időszakban a laboratóriumi gyakorlatokon egy-egy zárthelyi dolgozat megírására van lehetőségük. A zárthelyin a megszerezhető pontok minimum 50%-át el kell elérni. Sikertelen zárthelyik esetén a hallgatónak egy-egy pót-zárthelyi megírására van lehetősége.
Amennyiben a pót-zárthelyik is sikertelenek, úgy a HKR szerint nyílik lehetőség a pótlásra.

	Zárthelyik, jegyzőkönyvek, beszámolók stb.
A félév során kettő zárthelyi dolgozat megírására, illetve ennek egyszeri pótlására nyílik lehetőség. A laboratóriumi gyakorlatokon rövid zárthelyi kerül megírásra, melynek célja annak ellenőrzése, hogy a hallgató felkészült-e a gyakorlati feladatok végrehajtására. Ha a hallgató zárthelyi dolgozata nem éri el a megszerezhető pontok legalább 50%-át, a hallgató nem vehet részt a gyakorlaton. A laboratóriumi gyakorlatok elvégzett feladatokat jegyzőkönyvben szükséges dokumentálni, melyet a gyakorlatvezető értékel (elfogad, illetve javításra, kiegészítésre visszaküld).

	Az aláírás megszerzésének követelményei:
A laboratóriumi gyakorlatokon írt zárthelyi dolgozatok átlaga érje el a 2,0 
Félévközi ZH-k értékelése: 0-49 pont: elégtelen; 50-65 pont elégséges; 66-79 pont közepes; 80-91 pont jó; 92-100 pont jeles.
Amennyiben a pót zh. is eredménytelen, a HKR-ben foglaltak szerint nyílik lehetőség a javításra.

	Az elsajátítandó szakmai kompetenciák

	
· Ismeri a környezetvédelmi szakterület műveléséhez szükséges általános és specifikus matematikai, természet– és társadalomtudományi elveket, szabályokat, összefüggéseket. 
· Ismeri a környezetvédelmi szakterület tanulási, ismeretszerzési, adatgyűjtési módszereit, azok etikai korlátait és problémamegoldó technikáit. 
· Ismeri a környezeti elemek és rendszerek mennyiségi és minőségi jellemzőinek vizsgálatára alkalmas főbb módszereket, ezek jellemző mérőberendezéseit és azok korlátait, valamint a mért adatok értékelésének módszereit. 
· Képes környezeti hatásvizsgálatok végzésére és hatástanulmányok összeállításában történő részvételre. 
· Képes a gyakorlatban is alkalmazni a szakterületéhez kapcsolódó munka- és tűzvédelmi, biztonságtechnikai területek előírásait, követelményeit. 
· Multidiszciplináris ismereteik révén alkalmasak a mérnöki munkában való alkotó részvételre, képesek alkalmazkodni a folyamatosan változó követelményekhez. 
· Felelősséget vállal a társadalommal szemben a környezetvédelmi téren hozott döntéseiért.

